High Noon

:*Iste articlo ye sobre una cinta estausunidense de 1952; ta atros usos, se veiga *'High Noon (desambigación)***.


***High Noon*** (títol orichinal en [[Idioma anglés|anglés]], ***Meyodía*** en [[Idioma aragonés|aragonés]]), estrenada en [[Aragón]] con o títol en [[Idioma castellano|castellano]] de ***Solo ante el peligro***, en aragonés***Solo debant d'o periglo**'') ye una [[cinta]] de [[western]] de [[cine estausunidense]] de l'anyo [[1952]] dirichida por [[Fred Zinnemann]] seguntes un [[guión adaptau]] por [[Carl Foreman]] d'o relato breu ''The Tin Star'', publicau en [[1947]] en ''[[Collier's]]'' por [[John W. Cunningham]]. Producida por [[Stanley Kramer]] ta la suya [[Productora cinematografica|productora]] ''[[Stanley Kramer Productions]]'', con una [[dirección de fotografía]] de [[Floyd Crosby]] y una [[Banda Sonora Orichinal]] de [[Dimitri Tiomkin]], actúan en a cinta, entre d'atros, os [[actor]]s [[Gary Cooper]], [[Thomas Mitchell]], [[Lloyd Bridges]], [[Katy Jurado]], [[Grace Kelly]], [[Otto Kruger]], [[Lon Chaney Jr.]] y [[Henry Morgan]].

Ye una cinta destacada en o chenero d'o [[western]] en crebar con una d'as caracteristicas esencials d'o chenero, en presentar a lo protagonista no como un hombre decidiu, so que como una persona que tien a coda preta debant d'una situación que li desborda y que se troba no con una comunidat de ciudadans garripos so que con uns ciudadans acobardaus; ixo queda refirmau en escaicer la historia en un lugarón perdiu y medio [[despoblau]] y con l'emplego d'o blanco y negro en a filmación, que cheneran una atmosfera anguniosa.

La critica considera que la cinta ye una [[alegoría]] d'a clamada ''[[caza de bruixas]]'' organizada por o ''[[Comité d'Actividaz Antiamericanas]]'' d'o [[Senau d'Estaus Unius]] impulsau por o senador [[Joseph McCarthy]]; amás lo guión d'a cinta ye obra de [[Carl Foreman]], un d'os represaliaus (u ''[[blacklisted]]'') por ixe Comité, y a qui clamoron a declarar mientres lo mesmo rodache d'a cinta y a qui lo productor [[Stanley Kramer]] no quiso aduyar guaire, encara que Kramer feba parte teoricament d'o sector mas progresista d'o cine estausunidense d'ixas envueltas.

== Argumento ==
Will Kane ye dende fa muitas anyadas lo ''[[marshal]]'' d'un lugarón clamau Hadleyville, en [[Nuevo Mexico]] y acaba de fer la suya [[voda]] con Amy Fowler, una choven de relichión [[Cuaquers|cuaquera]] a qui no li cuaca pas guaire lo treballo d'o suyo esposo, que ha decidiu deixar d'estar ''marshal'' ta ubrir un negocio en a localidat. Buen luego plega en o lugar la noticia de que un [[delincuent]] clamau Frank Miller, a qui Will Kane heba engarcholau, plegará en a [[gara]] d'o lugar a [[meyodía]]. Miller heba churau en o suyo [[chudicio]] resquitar-se d'o ''marshal'' y de cualsiquier belatro que se li revifase mientres a suya venganza, y en a gara li son asperando tres d'os antigos miembros d'a suya [[banda]]. Bien luego los habitants d'o lugar y los suyos amigos li recomiendan a Kane que albandone lo lugar.

Kane y la suya muller marchan d'o pueblo pero bien luego l'antigo ''marshal'' tien una crisi de conciencia y decide de tornar-ie, en considerar que lo suyo deber se troba por dencima de tot. Recupera la suya placa de ''marshal'' y preba de reunir a los ciudadans t'afrontar la luita con a banda, pero un por un los habitants d'o lugar y los suyos amigos deciden no partecipar-ie y mesmo lo suyo aduyant dimite. La suya muller decide albandonar-lo marchando sola en o tren y Kane nomás recibe lo refirme d'a suya antiga amant, Helen Ramírez. Kane se troba pues solo frent a toda la banda de bandius.

== Elenco ==


== Rodache ==
Lo rodache d'a cinta s'escaició en [[California]] en nomás que vintiueito días, en poder filmar as 400 escenas d'a cinta en haber preparau curosament la filmación.

== Premios ==


== Se veiga tamién ==
* [[Cine en 1952]].
* [[Cintas de 1952]].

== Referencias ==


== Vinclos externos ==

*  [https://www.imdb.com/title/tt0044706/ ''High Noon''] en [[Internet Movie Database]].
*  [https://www.tcm.com/tcmdb/title/24083/enwp ''High Noon''] en [[TCM Movie Database]].
*  [https://www.allmovie.com/movie/v22384 ''High Noon''] en [[AllMovie]].
*  [https://catalog.afi.com/Catalog/moviedetails/53629 ''High Noon''] en l' ''[[American Film Institute Catalog]]'' de l**American Film Institute*.
*  [https://www.rottentomatoes.com/m/1046060-high_noon *HRotten Tomatoes''] en Internet Movie Database.